Gandia reclama a la Generalitat el compliment de la Llei de Dependència i un pla de xoc per a reduir la llista d'espera
28 febrer 2025

## Gandia reclama a la Generalitat el compliment de la Llei de Dependència i un pla de xoc per a reduir la llista d'espera28 febrer 2025Última actualització: 28 febrer 2025

![](../gestion/img/070658195f1a501bc37875e52cf0d6649b25b95327b4c24a1a97439118ee2ffb.jpg)  
  

Els grups municipals que integren el govern municipal (PSPV-PSOE i Compromís-Més Gandia), han presentat hui una Declaració Institucional per a exigir al Govern valencià el compliment efectiu de la Llei de Promoció de l’Autonomia Personal i Atenció a les Persones en Situació de Dependència.

  
La moció denuncia greus retards en la tramitació de les sol·licituds de dependència a la Comunitat Valenciana, amb esperes de fins a 20 mesos per accedir a una plaça residencial pública i 12 mesos per rebre prestacions econòmiques. A Gandia, hi ha actualment 269 sol·licituds pendents de validar, fet que impedeix que els tècnics municipals puguen realitzar les valoracions necessàries.

Davant aquesta situació, el consistori reclama a la Generalitat:

\- Activació d’un pla de xoc urgent per a agilitzar la gestió de les sol·licituds de dependència.  
\- Més transparència i comunicació amb la ciutadania per informar sobre els tràmits i terminis.  
\- Manteniment i ampliació de les places residencials públiques, en lloc de reduir-les.

"_La dependència és un dret fonamental i la Generalitat ha de garantir-lo amb una gestió eficient i àgil_", han manifestat des dels grups signants.

L'Ajuntament traslladarà aquesta petició al president Carlos Mazón i a la consellera de Serveis Socials, Susana Camarero, així com als grups parlamentaris de les Corts Valencianes.

  

[Twittear](https://twitter.com/share)